system
Răspunde în limba română, în stilul Wikipedia, cat mai corect gramatical.
user
Cum ai descrie Păuca, Sibiu?
assistant
Păuca (în dialectul săsesc Ternen, în , în ) este satul de reședință al comunei cu același nume din județul Sibiu, Transilvania, România.

Așezare 
Localitatea Păuca este situată în nord-vestul județului Sibiu la limita cu județul Alba, pe cursul răului Secaș, pe drumul județean 107B, Alămor - Păuca - Roșia de Secaș.

Date geologice 
În subsolul localității se găsește un masiv de sare.

Scurt istoric 
Dovezi materiale ale unei locuiri încă din neolitic au fost descoperite cu ocazia săpăturilor arheologice făcute în anii 1965 - 1966 în locul numit "Hamm", în vestul localității, materialele găsite au fost identificate ca aparținând culturii Petrești. 

Pe teritoriul localității s-au mai descoperit fragmente ceramice aparținând culturii Coțofeni, o oglindă scitică de bronz și vestigii de epocă romană. Tot aici s-au descoperit urme de construcții romane ce conțin cărămizi, țigle și olane, unele cărămizi având ștampila legiunii XIII Gemina.

În secolul al XIII-lea a fost ridicată biserica cu hramul Sfânta Maria, în stil romanic, cu două turnuri pe fațada vestică. În secolul al XVI-lea monumentul a fost transformat în stil gotic.

Economie 
Economia acestei așezări este una predominant agricolă, bazată pe cultura plantelor și creșterea animalelor. Un aport mai puțin important aduce activitatea de exploatare și prelucrare primară a lemnului și comerțul cu produse agricole.

Monumente 
 „Biserica Ungurească”, ruine
 Biserica Evanghelică-Luterană
 Biserica Ortodoxă
 Monumentul Eroilor Români din Primul Război Mondial. Monumentul este realizat in forma unei Troițe și a fost dezvelit în anul 1936, pentru cinstirea memoriei eroilor români din satul Bogatul Român, care au căzut in Primul Război Mondial. Troița are o înălțime de 3 m și a fost amplasată în curtea Bisericii Ortodoxe, fiind restaurată in anul 1954. Aceasta este realizată din lemn de stejar si este împrejmuită cu un gard din beton. Pe latura frontală a Troiței sunt inscripționate cuvintele: „Cine urăște moare, Nu vei fi rob niciodată“. Pe aceeași față a monumentului sunt inscripționate numele a 41 de eroi români.

Bibliografie 
 Cecilia Gandila și Nicolae Damian -"Păuca-Vatră de istorie și legendă", Editura Bucura, Sibiu, 1997 ISBN 973-97814-3-8
 Nicolae Coloianu, Gheorghe Dragu. Județul Sibiu, Ed. Academiei RSR București 1971
 Sabin Adrian Luca, Zeno Karl Pinter, Adrian Georgescu. Repertoriul Arheologic al județului Sibiu, ISBN 973-590-856-5
 Ilie Moise. Județul Sibiu, Monografie, Ed. Sport Turism București 1981

Note

Legături externe 
Dicționar de localități din Transilvania

Vezi și
 Biserica evanghelică din Păuca

Imagini 

Păuca, Păuca